Radcliffe Camera

Radcliffe Camera je neoklasicistická budova vedeckej knižnice patriaca ku komplexu Oxfordskej univerzity z prvej polovice 18. storočia ležiaca na námestí Radcliffe Square v centre mesta Oxford v grófstve Oxfordshire v Anglicku v Spojenom kráľovstve. Má priznaný štatút kultúrnej pamiatky.

Charakteristika a dejiny  
Budova bola postavená v rokoch 1737 – 1749 z dotácií Dr. Johna Radcliffa na základe plánov Jamesa Gibbsa, Williama Townesenda a Williama Smitha.

Celková ceny výstavby dosiahla čiastky 40 000 libier. Dr. John Radcliff, ktorý bol významným anglickým lekárom daroval peniaze na výstavbu knižnice ešte dva roky pred jeho smrťou v roku 1714. Vo svojej poslednej vôli určil, že za jeho majetok má byť kúpený pozemok, postavená budova knižnice, zakúpené knihy a najatý pracovník. S plánováním budovy sa začalo v roku 1721 a súťaže sa zúčastnilo veľké množstvo architektov. V roku 1734 booli vybraní dvaja architekti (James Gibbs a Nicholas Hawksmoor), aby predložili finálne plány. Z nich bol nakoniec vybraný na realizáciu stavby James Gibbs. Budova bola fakticky dokončená už v roku 1748, oficiálne otvorená však bola v roku 1749. Oficiálny otvárací ceremoniál prebehol 13. apríla 1749. Pri stavbe budovy bol použitý lokálny materiál, spodná časť budovy bola postavená z headingtonského vápenca a vrchná časť z tayntonského vápenca. V roku 1863 boli zrenovované arkády a severný vchod do budovy. V roku 1913 prebehla reštaurácia budovy pod vedením Sira Thomasa Grahama Jacksona.

Až do druhej polovice 19. storočia budova niesla názov Radcliffe Science Library, v roku 1860 však prešla pod správu Bodleian Library  a bola premenovaná na Radcliffe Camera. V tej dobe bola aj veľká časť kolekcie kníh premiestnená do iných univerzitných knižníc a nadzemné časti budovy sú využívané predovšetkým ako čitáreň. Pod budovou sa nachádzajú podzemné priestory, kde sa nachádza približne 600 000 kníh.

Na zoznam kultúrnych pamiatok Anglicka v kategórii I bola budova zaradená 12. januára 1954.

Zaujímavosť  
 Budova je považovaná za najikonickejšiu stavbu Oxfordu.

Galéria

Referencie  

Kultúrne pamiatky v Anglicku
Neoklasicistické stavby v Anglicku
Stavby v Oxfordshire
Oxfordská univerzita
Architektúra z 1749